# Bretagne

### A Wikipédiából, a szabad lexikonból.

Zászló
Adatok
Székhelye: | Rennes
Területe: | 27 208 km²
Lakossága: | 3 011 000 fő
Népsűrűség: | 107 fő/km²
Megyéi: | Côtes d'Armor (22) Ille-et-Vilaine (35) Morbihan (56) Finistère (29)
Hivatalos honlap: | cr-bretagne.fr
Politika
Kormányzó: | Jean-Yves Le Drian
Térkép

A Bretagne-félszigetet Franciaország többi részétől a feudalizmus idején épített erős várak egész sora választja el ( Fougères-től Chateaubriant-ig )szinte egyenes vonalat húzhatnánk északon a Mont Saint-Michel öble és délen Nantes városa közé, hogy megkapjuk Bretagne keleti határvonalát. 30 000 négyzetkilométernyi háromszöget látunk így, amelynek csúcsa nyugatra, az Atlanti-óceánra néz. Armorique, így hívják az évmilliók alatt az erózió által letarolt ősi hegyvidéket, amely ma már csupán fennsík, völgyek és egy-két 300 méteres "csúcs" formájában marad meg, így aztán helytálló a földrajz francia művelőinek megállapítása: Bretagne nem más, mint egyetlen hatalmas rom...

A tenger rombolja, hol hullámaival - s ezért a part megannyi sziklacsipjéke -, hol a tengeri eredetű sűrű záporokkal, a viharos erejű széllel. Ez az Armor, ősi jelentésében: a tenger országa. S a tengeren át érkeztek a VI. században a szomszédos szigetországból a bretonok.

A kelta őslakók annak idején itt nem kerültek igazából a római hódítók befolyása alá, nem jutottak el idáig a népvándorlás során a germán behatolók sem. A középkorban, egészen a reneszánsz időszakig, nem a francia királynak voltak az alattvalói a breton félsziget lakói, hanem Bretagne hercegét tartották uruknak. Befelé fordultak, különállásuknak megvolt a nyelvi alapja is. (Ma már kevesen beszélik az ősök nyelvét, de Bretagne-ban járva időnként feltűnik a három betű: MLB, a "breton felszabadítási mozgalom" nevének rövidítése, ez a mozgalom többek között a nyelvhasználat jogának elismertetését tűzte zászlajára.)

Rennes és Nantes emelkedett ki csupán évszázadok alatt a kisebb települések sorából. Rennes a szárazföldi Bretagne középpontja, Nantes a tengeri Bretagne-é. (Brest mint hadikikötő fontos, a francia "hatszög" legnyugatibb csúcsában.)

Franciaország ipari térképén erre találjuk a legtöbb fehér foltot. Gyakran hiába a jó talaj, a kedvező klíma, a szorgalmas emberi munka: a mezőgazdaság sem fizet mindenkor megfelelő módon. Parasztsztrájkok, gazdák tüntetései időről időre ma is megismétlődnek Bretagne városaiban, falvaiban.

A lap eredeti címe "http://hu.wikipedia.org../../../b/r/e/Bretagne.html"

Kategória: Franciaország régiói

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Asturianu
- Brezhoneg
- Cymraeg
- Dansk
- Deutsch
- Esperanto
- Español
- Eesti
- Français
- Gàidhlig
- Italiano
- 日本語
- 한국어
- Kernewek
- Latina
- Nederlands
- Polski
- Português
- Svenska
- 中文